CELEX: 62013TA0501
Language: el
Date: 2016-03-18 00:00:00
Title: Υπόθεση T-501/13: Διάταξη του Γενικού Δικαστηρίου της 18ης Μαρτίου 2016 — Karl-May-Verlag κατά ΓΕΕΑ — Constantin Film Produktion (WINNETOU) [Κοινοτικό σήμα — Διαδικασία για την κήρυξη ακυρότητας — Κοινοτικό λεκτικό σήμα WINNETOU — Απόλυτος λόγος απαραδέκτου — Περιγραφικός χαρακτήρας — Άρθρο 7, παράγραφος 1, στοιχείο γʹ, του κανονισμού (ΕΚ) 207/2009 — Άρθρο 52, παράγραφοι 1 και 2, του κανονισμού 207/2009 — Αρχές της αυτοτέλειας και της ανεξαρτησίας του κοινοτικού σήματος — Υποχρέωση αιτιολογήσεως]

2.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/33
            
         Διάταξη του Γενικού Δικαστηρίου της 18ης Μαρτίου 2016 — Karl-May-Verlag κατά ΓΕΕΑ — Constantin Film Produktion (WINNETOU)
   (Υπόθεση T-501/13) (1)
   
   ([Κοινοτικό σήμα - Διαδικασία για την κήρυξη ακυρότητας - Κοινοτικό λεκτικό σήμα WINNETOU - Απόλυτος λόγος απαραδέκτου - Περιγραφικός χαρακτήρας - Άρθρο 7, παράγραφος 1, στοιχείο γʹ, του κανονισμού (ΕΚ) 207/2009 - Άρθρο 52, παράγραφοι 1 και 2, του κανονισμού 207/2009 - Αρχές της αυτοτέλειας και της ανεξαρτησίας του κοινοτικού σήματος - Υποχρέωση αιτιολογήσεως])
   (2016/C 156/42)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Karl May Verwaltungs- und Vertriebs- GmbH (Bamberg, Γερμανία) (εκπρόσωποι: M. Pejman και M. Brenner, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: A. Pohlmann, στη συνέχεια, M. Fischer)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Constantin Film Produktion GmbH (Μόναχο, Γερμανία) (εκπρόσωποι: P. Baronikians και S. Schmidt, δικηγόροι)
   
      Αντικείμενο
   
   Προσφυγή ακυρώσεως κατά της αποφάσεως του πρώτου τμήματος προσφυγών του ΓΕΕΑ της 9ης Ιουλίου 2013 (υπόθεση R 125/2012-1), σχετικά με διαδικασία περί κηρύξεως ακυρότητας μεταξύ της Constantin Film Produktion GmbH και της Karl-May Verwaltungs- und Vertriebs- GmbH.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 9ης Ιουλίου 2013 (υπόθεση R 125/2012-1), καθόσον με αυτή έγινε δεκτή η αίτηση περί κηρύξεως ακυρότητας.
            
         
               2)
            
            
               Το ΓΕΕΑ καταδικάζεται, πέραν των δικαστικών του εξόδων, και στα δικαστικά έξοδα της Karl-May-Verlag GmbH.
            
         
               3)
            
            
               Η Constantin Film Produktion GmbH φέρει τα δικαστικά της έξοδα.
            
         
      (1)  EE C 336 της 16.11.2013.